अपनी फैशन डिज़ाइन स्किल्स को तेज़ करना (Honing Your Fashion Design Skills) खुद को सफलता के लिए तैयार करना (Setting Yourself Up for Success) फैशन इंडस्ट्री आपके लिए तैयार है या नहीं, का निर्णय लेना (Deciding if the Fashion Industry is Ready for You) फैशन पोर्टफोलियो तैयार करना (Creating Your Fashion Portfolio) आपके शौक के अनुसार फैशन पर काम करना (Working Out Which Fashion is Your Passion)
फैशन डिज़ाइनर्स के अंदर स्किल्स की एक लंबी लिस्ट मौजूद होती है, जिसमे ड्राइंग, कलर और टेक्सचर की परख, किसी भी कांसेप्ट को थ्री डायमेंशन में कल्पना करने क्षमता और सभी प्रकार की मैकेनिकल स्किल्स, जिनमें हर तरह के फैब्रिक (कपड़ों) की सिलाई-कड़ाई जैसे काम शामिल हैं।  अगर आपने पहले से सिलाई करना नहीं सीखी हैं, तो पहले अच्छी सिलाई की ट्यूशन लेना शुरू कर दें। चुनौतीपूर्ण स्थितियों में कुछ डिफिकल्ट फैब्रिक्स की सिलाई करने की क्षमता हासिल करने से, आप अपने पूरे कैरियर में मजबूती के साथ खड़े रहेंगे, लेकिन इसके लिए आपको ज्यादा मेहनत करने की ज़रूरत है - क्योंकि ये एक ऐसी स्किल है, जिसे बहुत से लोग आसानी से नहीं हासिल कर पाते। किसी भी फैब्रिक के हिलने के तरीके, इसे किस तरह से पहना जाता है, इसे पहनने के बाद, ये कैसी प्रतिक्रिया देता है, आदि के बारे में जानें। डिजाइनिंग करने के लिए कपड़ों के बारे में प्राप्त हर छोटी से छोटी जानकारी का सही उपयोग करना बहुत ज़रूरी होता है। साथ उस मटेरियल के असली स्त्रोत के बारे में भी जानकारी रखें। मौजूदा डिज़ाइनर्स से सीखें, सिर्फ ये न देखें की वे कौन हैं, बल्कि उनके बैकग्राउंड, उनकी कोई स्पेशल स्टाइल, उन्होंने कहाँ से पढ़ाई की, उनके दायित्व आदि के बारे में जानकारी लेना सीखें। इस तरह की जानकारी की मदद से आप उनके आईडिया को अपनाकर और उन्हीं आईडिया पर काम भी कर सकते हैं और इससे आपको एक बेहतर डिज़ाइनर बनने में मदद मिलेगी। स्टोरीबोर्ड (storyboards) और प्रोडक्ट रेंज (product ranges) तैयार करना सीखें। चलने वाले ट्रेंड्स की जानकारी पाने में निपुण रहें, और सोशल मीडिया, मापतौल कर की हुई शॉपिंग, और ट्रेड शो से प्रेरणा लेने की कोशिश करें। इन स्किल्स को विकसित करने की शुरुआत यंग एज से ही कर दें। अपने क्राफ्ट को परफेक्ट बनाने के लिए जितना समय लगे, उसके लिए तैयार रहें। हर दिन किया हुआ थोड़ा-थोड़ा काम, फैशन के बारे में ज्यादा समझ हासिल करने में मदद करेगा और आप अगर इस इंडस्ट्री में अपने पैर ज़माने की इच्छा रखते हैं, तो ये आपको आगे भी मदद करेगा। सब-कुछ एक-साथ करेंगे, तो हो सकता है कि इससे आपके हाँथ सिर्फ निराशा ही आये। अगर आप कर सकते हैं, तो अच्छा होगा, अगर आप फैशन डिजाईन या इससे जुड़े हुए किसी प्रोग्राम में डिप्लोमा या डिग्री हासिल कर लें। इससे आप अच्छी डील करना सीखेंगे, जल्दी ही बेहतर लोगों से संपर्क बना सकेंगे और बहुत कम जजमेंटल वातावरण (हालाँकि, अभी भी आलोचनाओं के लिए तैयार रहें!) में अपने कौशल का प्रदर्शन करने के लिए अच्छे मौके पा सकेंगे। इनमें से किसी एक (या दोनों) को करके देखें:  फैशन डिजाइनिंग में डिग्री हासिल करें। ज्यादातर प्रोग्राम तीन या चार साल तक चलने वाले होते हैं। नेशनल इंस्टिट्यूट ऑफ़ फैशन टेक्नोलॉजी (निफ्ट) और इंडियन इंस्टिट्यूट ऑफ़ आर्ट एंड डिजाईन (आईआईएडी) इंडिया के दो सबसे प्रसिद्द डिजाइनिंग स्कूल हैं। यहाँ आप ड्राइंग, कलर एंड कम्पोजीशन, पैटर्न तैयार करना, और कपड़ों को पहनाने या सजाने के तरीके की स्टडी करेंगे। इसके साथ ही इस तरह की प्रैक्टिकल स्किल्स को सीखने के लिए, आपको फैशन इंडस्ट्री के कुछ ऐसे प्रोफेशनल्स के साथ काम करना होता है, जो भविष्य में एक जरूरी कॉन्टेक्ट के रूप में आपके काम आ सकें और जो आपको आपके काम पर सबसे पहली सलाह और फीडबैक दे सकें। इंटर्नशिप या अप्रेंटाइस्षिप (apprenticeship) के लिए अप्लाई करें। अगर स्कूल जाना आपके बश की बात नहीं है या आपको लगता है कि रियल-वर्ल्ड एक्सपीरियंस आपके ज्यादा काम आने वाले हैं, तो एक फैशन इंटर्नशिप ढूंढें। अप्लाई करने के लिए आपको एक अच्छे और इम्प्रेसिव पोर्टफोलियो की, और शुरुआत से सीखने की इच्छा की जरूरत पड़ेगी; इंटर्न को कभी-कभी सेवा जैसे काम, जैसे कि कॉफ़ी लाने को भी बोला जाता है। साथ ही इंटर्नशिप या अप्रेंटाइस्षिप के समय बनाये गये कॉन्टेक्ट आपके फैशन के कैरियर में बहुत लाभकारी साबित होंगे और इंडस्ट्री के प्रोफेशनल के साथ काम करने से आपको सबसे पहले महत्वपूर्ण मौके मिल सकेंगे। एक सफल फैशन डिज़ाइनर बनने के लिए न सिर्फ टैलेंट और क्रिएटिविटी की ज़रूरत होती है बल्कि फैशन वर्ल्ड के बिजनेस और मार्केटिंग के पहलुओं को समझने की भी ज़रूरत होती है। वीमेन’स वियर डेली (Women's Wear Daily ) और डेली न्यूज़ रिकॉर्ड (Daily News Record) जैसी ट्रेड पत्रिकाओं को नियमित रूप से पढ़कर फैशन इंडस्ट्री में होने वाली गतिविधियों से खुद को अपडेट बनाये रखें।  कई फैशन डिजाइनिंग के प्रोग्रामों में मार्केटिंग के कोर्स भी शामिल होते हैं। कुछ प्रोग्राम्स अन्य चीज़ों की अपेक्षा मार्केटिंग पर ज्यादा जोर देते हैं, इसलिए आपके द्वारा चुने जाने वाले प्रोग्राम में शामिल कोर्स पर रिसर्च करके इसकी सुनिश्चितता तय करें। अगर आप पहले से कोई कोर्स कर रहे हैं, लेकिन उसमे मार्केटिंग या फाइनेंसियल साइड वाली चीज़ें छूट गयी हैं, तो बिजनेस के इन पहलुओं को शामिल करने वाले कुछ शोर्ट कोर्स करने के बारे में विचार करें। डिजाईन से परे और भी कुछ सीखें। फैशन इंडस्ट्री में एक पूरी सप्लाई चैन शामिल होती है, और आपको हर एक इंसान के काम को समझने की ज़रूरत होती है, ताकि आप चीजों को उनके नजरिये से देख सकें और इससे आपको समझौते करने, मांगों को पूरा करने और भी बातों को समझने में मदद मिलती है। जानें की अन्य लोग क्या करते हैं, जैसे, खरीदार, विक्रेता, पैटर्न कटर्स, कपड़ों और वस्त्रों के टेक्नोलॉजिस्ट, क्वालिटी कंट्रोलर, ग्रेडर्स, सैंपल इंजीनियर, सेल्स पर्सन्स,पीआर (PR) और मार्केटिंग पर्सन्स, फैशन जर्नलिस्ट, रिटेलर्स, इवेंट ऑर्गेनाइजर्स, फैशन स्टाइलिस्ट और भी लोग। अपने कस्टमर को जानें: इस स्किल को जानना बेसिक और बेहद जरूरी है और यह एक ऐसी चीज़ है जिसे किसी फैशन डिज़ाइनर को अनदेखा नहीं करना चाहिए। जानें कि आपके कस्टमर कितना खर्च कर सकते हैं, उनकी लाइफस्टाइल कैसी है, वे कहाँ से खरीदना पसंद करते हैं, कैसे खरीदना पसंद करते हैं, और उनकी पसंद और नापसंद क्या हैं। जानें कि वास्तविक ज़रूरत क्या है, और वो क्या चीज़ें हैं जिन्हें कम आमदानी होने पर भी खरीदने की ज़रूरत होती है। अगर आप मार्केटिंग को अच्छी तरह से समझ लेते हैं, तो आप में, आपके कस्टमर्स की ज़रूरतों की समझ खुद-ब-खुद अंदर विकसित हो जाएगी। अपने प्रतिद्वंदियों को जानें। हमेशा इस बात पर नज़र बनाये रखें कि अन्य फैशन डिज़ाइनर्स आपकी रुचियों के क्षेत्र में क्या-क्या कर रहे हैं। भले ही कम हों, लेकिन बनाये रखें। अभी भी बेहतर है, अपने कस्टमर्स की जरूरतों को पूरा करते हुए उन्हें भी पार करते जाएँ। ट्रेड फेयर्स, फैशन इंडस्ट्री किस तरह से काम करती है, और ऐसा क्या है, जो आपके कस्टमर्स की जरूरतों को पूरा करने में मदद करेगा, इन सब के बारे में जानकारी जुटाने के लिए एक बेस्ट जगह होती है। एक डिज़ाइनर के रूप में फैशन इंडस्ट्री में काम ढूँढने के कई तरीके होते हैं और यह आपकी रूचि के अनुसार डिजाईनिंग के प्रकार पर निर्भर करता है। कुछ मामलों में, बहुमुखी होने से आपको अच्छे अवसर पाने में बहुत मदद मिलेगी और इससे आपको अनुभव मिलेगा और फिर इसके बाद आप अपने वास्तविक जुनून की ओर आ जाएँ। और अधिकतर मामलों में, आपको खुद की दृढ़ता बनाए रखने की ज़रूरत पड़ेगी और कई कई जगहों पर जाकर, अपने लिए कुछ तलाश करना होगा। शुरूआत करने वालों के लिए, ये कुछ अप्लाई करने के लायक जगहें हैं:  मौजूदा फैशन हाउसेस और डिज़ाइनर्स - इंटर्नशिप, एंट्री लेवल की किसी पैड पोजीशन, डिज़ाइनर के लिए असिस्टेंट आदि की तलाश करें। मूवी स्टूडियोज, थिएटर, कॉस्ट्यूम स्टोर्स आदि के साथ कॉस्टयूम पोजीशन। कुछ अलग-अलग ऑनलाइन जॉब एजेंसियों के द्वारा ऑनलाइन एडवरटाइजमेंट्स। मुंहबोले संपर्क- अपनी पकड़ को मजबूत बनाने के लिए, अपने कॉलेज या फैशन इंडस्ट्री के कॉन्टेक्ट्स का इस्तेमाल करें। किसी भी इंडस्ट्री में ऐसे लोगों की बात का बहुत मान रखा जाता है, जो पहले से ही प्रसिद्द होते हैं, यह शुरुआत करने का बहुत अच्छा तरीका है। आप ख़ासतौर पर काफी अच्छे क्रिएटिव हो सकते हैं, लेकिन यह भी बिलकुल निश्चित है कि अपना फैशन लेबल चलाने के लिए आपको बिजनेस की सूझ-बूझ की ज़रूरत पड़ेगी। आपको अपनी टेबल पर जमा हुए नंबर और मौजूद चालानों या इनवॉइस के बारे में जानना जरुरी होता है। अगर आपको इस कार्य से सच में नफरत है तो कुछ अच्छे विकल्प भी हैं जैसे, अपने सभी आर्थिक मसलों को सँभालने के लिए अपने अकाउंटेंट से कहें, लेकिन शीर्ष सारी बातों को खुद तक सीमित रखने के लिए भुगतान भी करें। और अगर आपको सच में बिल्कुल भी इन सभी झमेलों से नफरत है, तो अपना खुद का लेबल चलाने के बजाय किसी फैशन हाउस के साथ एक फैशन डिज़ाइनर के तौर पर काम ढूंढें।  आप किस प्रकार के ट्रेडर बनेंगे? इसकी कई संभावनाएं हैं, जिसमे शामिल हैं- सोल ट्रेडर, पार्टनरशिप, इनकोर्पोरेटेड कंपनी आदि। हर एक के अपने अलग-अलग फायदे और नुकसान होते हैं जिनके बारे में आगे बढने से पहले आपको अपने कानूनी और आर्थिक सलाहकारों से विचार-विमर्श कर लेना चाहिए। सुनिश्चित करें कि आप सभी परिस्थितियों में आर्थिक जिम्मेदारी के लिए कवर हैं, खासकर यदि आप विशेष रूप से विवादास्पद संस्कृति में हैं। आपको मार्केट से कदम मिलाने के लिए दृढ़ता से आगे बढ़ने की ज़रूरत हो सकती है, लेकिन यह आपके काम करने और बेचने के तरीके पर निर्भर करता है। वास्तविक बनने से तात्पर्य है कि जानें कि उन लोगों को उत्कृष्ट फैशन बेचने की कोशिश करना निरर्थक है जो अर्ध-शहरी इलाकों में सिर्फ व्यवसाय से सम्बंधित वस्त्र चाहते हैं और न ही यहाँ पर बिकनी बेचना आपके लिए फायदे का सौदा होगा। आपको उन जगहों पर फोकस करना होगा जहाँ आपके मार्केट के सम्भावना अधिक हो और जहाँ काम करना या रहना आपके लिए सबसे अच्छा हो और एक ही जगह पर काम कर पायें या आपके वर्तमान स्थान से अधिकतम संभावनाओं वाले स्थान पर बेचने के लिए वितरण किस प्रकार किया जाये।  अपने आस-पास उपस्थित प्रेरणाओं को अपनाएं: एक क्रिएटिव इंसान के रूप में, लोगों के बीच घिरे रहना और उनके विचारों और सुझावों को ग्रहण करना आपकी क्रिएटिव प्रक्रिया का ही एक हिस्सा होता है। यह अकेले या फैशन दृष्टिकोण से परे व्यक्ति के साथ काम करने में बहुत मुश्किल हो जाता है। यह भी याद रखें कि फैशन डिजाइनिंग पर मौसम का असर देखने को मिलता है और आपके द्वारा बनाए जा रहे वस्त्रों के प्रकार और उन्हें बेचने के लिए भेजे जाने वाली जगह पर भी इसका प्रभाव पड़ सकता है। ऑनलाइन सेलिंग की अहमियत को समझें। ये आपको अच्छी क्वालिटी की थ्री डायमेंशनल इमेज प्रदान करता है, जिन्हें ज़ूम और टर्न किया जा सकता है, आजकल इससे दुनिया में कहीं भी अपने फैशन को ऑनलाइन बेचने की एक अन्य वास्तविक सम्भावना भी प्राप्त होती है। आप इसे आपके अपने घर से भी चला सकते हैं, और इसमें आपको रोजाना आने-जाने का खर्च भी नहीं लगता। आप अगर एक छोटा फैशन लेबल तैयार करना चाहते हैं, तो उसके लिए ये ऑनलाइन विकल्प अच्छा रहेगा। इसके बाद भी आपको कुछ बड़े फैशन शो में शामिल होने के लिए जाना चाहिए। बहुत सारे डिज़ाइनर्स ऐसे हैं, जिन्हें किसी समृद्ध फैशन इंडस्ट्री वाले शहर में रहना उचित लगता है। ग्लोबल लैंग्वेज मॉनिटर (जीएलएम/GLM) के अनुसार, निम्नलिखित शहर 2012 में घटते क्रम में दुनिया के सबसे उच्च फैशन कैपिटल थे: न्यूयॉर्क, यूएस बार्सिलोना, स्पेन पेरिस, फ्रांस मैक्सिको सिटी मेड्रिड, स्पेन रोम, इटली साओ पालो (Sao Palo), ब्राज़ील मिलान, इटली लोस एंजेलीस, यूएस बर्लिन, जर्मनी। मुंबई, इंडिया आपको कपड़ों से प्यार हो सकता है, लेकिन ये फैशन डिजाइनिंग को अपनाने पर कहानी का सिर्फ एक हिस्सा मात्र ही हो सकता है। आपको एक्सीलेंट कम्युनिकेशन स्किल, हार्ड वर्क करने की लगन (अधिकतर चौबीस घंटे तक काम करना), आलोचनाओं को सहने की शक्ति, तनाव का सामना करने का सामर्थ्य, कई अलग-अलग क्लाइंट्स या बॉस के साथ काम करने की क्षमता, और ये भी स्वीकार करना कि यहाँ कभी अकेलापन झेलने (जो निर्भर करता है कि आप अपने डिजाइनिंग के व्यवसाय का सेट अप किस प्रकार करते हैं) की और सेल्फ-डिसिप्लिन और सेल्फ-स्टार्टर बनने के लिए योग्यता की भी ज़रूरत होगी।  फैशन डिज़ाइनर बनना आपके लिए उचित हो सकता है अगर: आप अपने जीवन को इस कैरियर के प्रति समर्पित (यही आपका "व्यवसाय" है) करना चाहते हों, आपको अनिश्चितता या असुरक्षा की परवाह न हो, आप अपने भरोसे पर दृढ़ता के साथ कायम रह सकें, आपके पास फैशन के लिए जरुरी अलग-अलग प्रकार के विचार हों, आप क्लाइंट्स की मांगों को सुन सकें, आप फैशन इंडस्ट्री को अंदर से बाहर तक जानते हों और फैशन को जीते, खाते और साँसों में बसाते हों। फैशन डिज़ाइनर बनना आपके लिए उचित नहीं है, अगर: आप तनाव को झेल नहीं सकते हों, आप अनिश्चितता और असुरक्षा से घबरा जाते हों, आप बिना उतार-चड़ाव वाला कैरियर चाहते हों, आप चाहें कि लोग आपके प्रयासों की तारीफ़ करें, आपको बहुत अधिक मार्गदर्शन की ज़रूरत हो, आपको आर्थिक रूप से अस्थिर होने से नफरत हो और आपके जीवन में कई अन्य रुचियाँ हों। आपका डिजाईन पोर्टफोलियो, किसी डिजाईन जॉब या इंटर्नशिप के लिए अप्लाई करते वक्त, आपके काम को और स्वयं आपको भी मार्केट के सामने लाने के एक मौके के रूप में बहुत काम आएगा। आपके पोर्टफोलियो में आपके सबसे अच्छे काम की झलक और आपकी स्किल्स और क्रिएटिविटी मुख्य रूप से दिखने चाहिए। एक अच्छी क्वालिटी के बाइंडर का उपयोग करें, जिससे ऐसा लगना चाहिए कि आप खुद को गंभीरता से एक डिज़ाइनर के रूप में लेते हैं। अपने पोर्टफोलियो में निम्नलिखित चीज़ों को शामिल करें:  हाथों से बनाई गयी स्केच या इन स्केचेस के फोटोग्राफ कंप्यूटर से बनाई गयी डिजाईन रिज्यूमे मूड या कांसेप्ट पेजेज कलर या टेक्सटाइल प्रेजेंटेशन पेजेज ऐसी और कोई भी चीज, जो आपकी योग्यता को प्रदर्शित करती हों। वैसे तो आपको सबसे नीचे से शुरुआत करनी होगी, लेकिन आपको आपके मन में डिजाइनिंग के उस प्रकार को एक लक्ष्य की तरह लेकर चलना चाहिए, जिस पर आप आगे अपनी पूरी लाइफ में काम करने चाहते हों। क्या आपकी रूचि ज्यादातर फैशन कल्चर, रेडी-टू-वेयर, फिटनेसवेयर, मास मार्केट या निचेस (niches) जैसे कि इको वेअर (eco wear) में है? हर एक फील्ड के अपने ही लाभ और हानि होती हैं, इसलिए किसी भी तरह का फैसला करने से पहले आपको हर एक प्रकार के बारे में विस्तार से जानने की ज़रूरत होगी। इन बड़े फील्ड्स के अंतर्गत, आपको अपने फैशन डिजाईन के लिए, कुछ सब-सेट एरिया भी चुनने की ज़रूरत होगी। हो सकता है कि आप एक से ज्यादा फील्ड पर काम करना चाहें, लेकिन शुरुआत में जरूरी तो यही है कि आप जरूरत से ज्यादा विस्तार करने का न सोचें, बेहतर होगा कि आप पहले किसी एक एरिया में अपनी डिजाइनिंग स्किल को बेहतर कर लें, और इसके बाद जब आप अपने पैर इंडस्ट्री में मजबूती के साथ जमा लें तब एक से ज्यादा फील्ड पर काम करने के बारे में सोचें। उदाहरण के लिए:  महिलाओं के लिए दिन में पहनने वाले और शाम में पहनने वाले कपड़े (Women's daywear, women's evening wear) पुरुषों के दिन में पहनने वाले और शाम में पहनने वाले कपड़े (Men's daywear, men's evening wear) लड़कों के या लड़कियों के वस्त्र; किशोरों के कपड़े (Boys' wear and/or girls' wear; teenage wear) स्पोर्ट्सवेअर/फिटनेस/आरामदायक कपड़े (Sportswear/fitness/leisure wear) बुने हुए कपडे (Knitwear) आउटडोर (Outdoor), एडवेंचर (adventure), या आउटवेअर दुल्हन के कपड़े (Bridal wear) एक्सेसरीज (Accessories) कैज्युअल्स (casual) थिएटर, मूवीज, एडवरटाइजिंग इंडस्ट्री और रिटेलर के लिए कॉस्ट्यूम डिजाईन करना (Costume design for theaters, movies, the advertising industry and retailers) फेम से पहले असल जरूरतों के ऊपर ध्यान दें। आपका कूल दिखना अच्छी बात है, लेकिन इससे गारमेंट्स खुद-ब-खुद नहीं बिक जाएँगे। आप अगर फैशन डिज़ाइनर बनने का सोच रहे हैं, तो इसका मतलब कि आप सिर्फ अपने लिए या किसी जानी-मानी हस्ती के लिए कपड़े तैयार नहीं करेंगे। आप सिर्फ इनके लिए कपड़े डिजाईन करके कुछ नहीं हासिल कर पाएँगे: ये पापुलेशन के सिर्फ 1% हिस्सा हैं। भले ही आप मैगज़ीन में बड़े-बड़े नाम क्यों ना देखते हों: लेकिन ये एक एडवरटाइजमेंट है, असली जिंदगी नहीं। ये सब उस तरह से काम नहीं करता है। डिज़ाइनर्स की जरूरत खासतौर पर असल दुनिया के उन लोगों के लिए होती है, जिनकी बॉडी अलग है और फिर भी वो खूबसूरत दिखना चाहते हैं। आप अगर अपने बर्ताव में घमंड लेकर आगे बढ़ेंगे, तो फिर आप कभी पैसा नहीं कमा पाएँगे। सच्चाई तो ये है: आप अपने लिए नहीं, बल्कि दूसरों के लिए डिजाईन करते हैं। वास्तविक रहें: आप अगर किसी बहुत ज्यादा गर्म देश में रहने लगते हैं, तो फिर आपको वहाँ गर्म कपड़े बेचने में मुश्किल होगी। अपने आसपास देखें। असल दुनिया के लोगों की जरूरतों पर ध्यान दें। जैसे कि, आप अगर एक पूरे कलेक्शन को डिजाईन करने का प्लान करते हैं, तो आपको बॉटम (पेंट) से ज्यादा टॉप्स की जरूरत होगी, ऐसा इसलिए, क्योंकि ज्यादातर लोगों के पास, उनके वार्डरॉब में बॉटम से ज्यादा टॉप्स मौजूद होते हैं। टॉप्स आपके लुक्स को बहुत अच्छी तरह से बदल सकते हैं, और वहीं एक पेंट, बहुत सारे टॉप्स के साथ मैच हो जाती है। इसे एकदम आम और वास्तविक रखें। कुछ असाधारण स्केचेस केवल पेपर पर ही अच्छे लगते हैं, लेकिन अच्छे टॉप्स और जींस की बिक्री किसी इवनिंग गाउन से कहीं ज्यादा अच्छी होती है। मास मार्किट सुनने में उतना ग्लैमरस नहीं लगेगा, जितना कि एक लक्ज़री गाउन, लेकिन ये आपको काफी आगे तक लेकर जाएगी और आपका खर्च भी पूरा करने में मदद करेगी। अगर आपको एक ऐसी स्टाइल तैयार करना है, जो सौ से भी ज्यादा बार बनाई जाएगी, तो इसके लिए आपको एकदम शुरू से शुरुआत करनी होगी।  आपको अगर आपके द्वारा बेचे जाने वाले गारमेंट की अच्छी तरह से जानकारी होगी, तो इससे आपकी डिजाइनिंग स्किल्स और भी बेहतर बनेगी। कुछ बेकार सी स्टाइल्स, वापस आपके पास ही लौटकर आने वाली हैं, और आपके बॉस को काफी पैसों का नुकसान देने वाली हैं। वो किस तरह के फैब्रिक का इस्तेमाल करते हैं, उस पर ध्यान दें और उसे नोट कर ले; किस साइज़ के जिपर (zipper) का इस्तेमाल करते हैं (ताकि उनके कपड़े ज्यादा मजबूत बन सकें); इसे तैयार करने के लिए फैब्रिक की क्वालिटी, जैसे कि उसमें मौजूद छिद्र, कम्फर्ट, साँस लेने की क्षमता या केयर; आपके देश में बेचे जाने वाले कलर्स। शुरुआत में आपके प्रतिद्वंदियों की क्वालिटी को देखना, कॉपी करना नहीं होता: ये बस आपकी निगरानी है। हर एक पीस के सबसे अच्छे भाग को लेकर, उसका अवलोकन करके, आपको समझ आएगा कि "फेवरिट" कपड़े क्या होते हैं। ये अक्सर ही बेस्ट सेलर्स होते हैं। आपके कस्टमर्स (फिर भले ही वो स्टोर के लिए खरीदी करते हों, या फिर अपने लिए) एक ऐसी चीज़ पाना चाहते हैं, जो उन पर सूट करती हो। कुछ अनोखे कपड़ों को सिर्फ कुछ दिनों तक ही पहना जा सकता है, वो अच्छे भी होते हैं, लेकिन ये आपको ज्यादा सैलरी नहीं दिला पाएँगे। आपको डिजाइनिंग में आपकी सबसे बड़ी ताकत क्या लगती है? संभवतः आप एक्सेसरीज में महारथी हों या योगा पैन्ट्स बनाने में सर्वोत्तम हो सकते हैं। आपकी स्किल और शौक, इसके पहले और सबसे जरूरी हिस्से होते हैं। बेशक, मार्किट में इससे मेल खाता हुआ कोई ऐसा दूसरा हिस्सा भी हो सकता है, जो फैशन में हो, यह हिस्सा मार्केट को यकीन दिलाता है और नोटिस करता है कि मार्किट की मांगें क्या है।
अपनी स्किल्स को विकसित करें: ज्यादा सीखें: फैशन के बिजनेस साइड के बारे में जानकारी प्राप्त करें: फैशन डिजाइनिंग की जॉब ढूंढें: अगर आप खुद का डिजाइनिंग का बिजनेस चला रहे हों, तो आर्थिक रूप से समझदार बनने के लिए तैयार रहें: वास्तविक बनें: फैशन डिजाइनिंग में अपना करियर आजमाने से पहले अपने कौशल और व्यक्तित्व को ईमानदारी से परखें: अपने काम का एक पोर्टफोलियो बनायें: पहले तय करें, कि आपको किस डिजाइनिंग फील्ड में दिलचस्पी है: अपने ईगो को एक-तरफ रख दें: आपके कस्टमर्स से उनकी पसंद के बारे में पूछें: कुछ रियायत भी तैयार करें: अपने प्रतिद्वंदियों से प्रेरणा पाएँ: कुछ मुख्य पीस की योजना बनायें:
https://www.wikihow.com/Become-a-Fashion-Designer https://www.wikihow.com/Become-a-Fashion-Designer https://www.wikihow.com/Become-a-Fashion-Designer https://www.wikihow.com/Become-a-Fashion-Designer https://www.wikihow.com/Become-a-Fashion-Designer
Honing Your Fashion Design Skills Setting Yourself Up for Success Deciding if the Fashion Industry is Ready for You Creating Your Fashion Portfolio Working Out Which Fashion is Your Passion